open-index/open-wikipedia-markdown huggingface dataset:
Sakari Piha

**Runo Sakari Piha** (8. joulukuuta 1919 Punkalaidun – 31. heinäkuuta 2008 Helsinki) oli Oulun yliopiston professori, vararehtori ja biokemian uranuurtaja. 

Pihan vanhemmat olivat Anton Waldemar Piha (ent. Wahlman) ja Helma Gustava Hellman. Piha tuli ylioppilaaksi Tyrvään yhteiskoulusta vuonna 1939 ja valmistui Helsingin yliopistosta farmaseutiksi 1945, filosofian kandidaatiksi ja maisteriksi 1950 ja filosofian lisensiaatiksi ja tohtoriksi tohtoriksi 1957, väitöskirjan aiheenaan *Studies on blood regeneration during progressive reticulosytosis due to repeated bleedings*. Piha toimi biokemian tutkimuslaitoksen tutkimusapulaisena 1947-1948, Helsingin yliopiston kasvifysiologian laboratorion tutkimusapulaisena 1948, fysiologian laitoksen biokemistinä, assistenttina ja apulaisopettajana 1948-1964 ja biokemian sekä myöhemmin neurokemian dosenttina 1959-1988.  Hän oli mukana A. I. Virtasen tutkimuksessa ja 1962–1964 tutkijana Columbian yliopistossa Yhdysvalloissa. Turun yliopiston vs. biokemian professori Piha oli 1964–1966 ja siirtyi sitten saman alan professoriksi Oulun yliopistoon, jossa hän oli virassa, kunnes jäi eläkkeelle 1985. Oulun yliopiston vararehtori hän oli 1968–1971 ja Oulun yliopiston julkaisusarjan *Acta Universitatis Ouluensis* päätoimittaja 1971–1985. Piha perusti Oulun yliopiston biokemian koulutuksen ja laitoksen, josta valmistui ensimmäinen tohtori 1971.  Hän edisti myös biofysiikan opetuksen aloittamista Oulussa. Neurokemian tutkimus oli hänen erityisen kiinnostuksensa kohde. Hän oli Suomen aivotutkimusseuran perustajajäsen ja Suomalaisen tiedeakatemian kutsuttu jäsen vuodesta 1973. 

Taiteilija Marjatta Tapiola maalasi Pihasta muotokuvan Oulun yliopiston kokoelmiin 1981.

Pihan sotilasarvo oli reservin yliluutnantti (1976), hänen puolisonsa vuodesta 1950 oli Aini Elina Siintola (k. 1988). Turun ja Vaasan kauppakorkeakoulujen liiketaloustieteen sekä taloussosiologian professori Kalevi Piha oli Sakari Pihan identtinen kaksoisveli. Myös metsähallituksen pääjohtaja Antero Piha sekä säveltäjät Martti Piha ja Helmeri Piha olivat hänen veljiään. 

## Lähteet

* Helsingin Sanomat 27.8.2008, s. C9, Sakari Pihan muistokirjoitus

## Aiheesta muualla
* Sakari Pihan muistokirjoitus . Suomalaisen tiedeakatemian vuosikirja 2008, s. 115-116. Lauri Lajunen ja Kalervo Hiltunen. (Viitattu 1.6.2014)
Franklinin piirikunta (Ohio)

**Franklinin piirikunta** on piirikunta Ohiossa, Yhdysvalloissa, jonka hallintokeskus Columbus on osavaltion pääkaupunki. Sen väkiluku oli 1&nbsp;323&nbsp;807 vuonna 2020. Piirikunta on väkiluvultaan Ohion suurin piirikunta. Piirikunnan alueella toimii Ohion valtionyliopisto, joka on Yhdysvaltojen suurin.

## Maantiede
Franklinin naapuripiirikuntia ovat Delaware pohjoisessa, Licking koillisessa, Fairfield kaakossa, Pickaway etelässä, Madison lännessä ja Union luoteessa.

## Väestö
Piirikunnassa oli vuoden 2020 väestönlaskennassa 1&nbsp;323&nbsp;807 ihmistä. Etniset ryhmät jakautuvat valkoisiin, joita on 65,1 %, mustiin (24,9 %), alkuperäisamerikkalaisiin (0,3%) ja aasialaisiin (6,0 %).

Kotitalouden mediaanitulo oli 65&nbsp;999 dollaria ja köyhyysrajan alapuolella oli 14,3% väestöstä.

## Lähteet

## Aiheesta muualla
The Bedlam in Goliath

__NOTOC__
**The Bedlam in Goliath** on The Mars Voltan neljäs studioalbumi, joka julkaistiin 29. tammikuuta 2008. Albumin ensisingle ”Wax Simulacra” voitti Grammy-palkinnon vuoden 2008 parhaasta hard rock -esityksestä.

## Kappaleet
#  
#  
#  
#  
#  
#  
#  
#  
#  
#  
#  
#  

## Kokoonpano
* Omar Rodriguez-Lopez – tuottaja, soolokitara
* Cedric Bixler-Zavala – laulu
* Isaiah Ikey Owens – koskettimet
* Juan Alderete – basso
* Thomas Pridgen – rummut
* Marcel Rodriguez-Lopez – lyömäsoittimet
* Paul Hinojos – kitara, äänimuuntelu
* Adrián Terrazas-González – huilu, saksofoni,klarinetti
* John Frusciante – kitara
* Henry Trejo - "Because" kappaleessa "Agadez"
* Nathaniel Tookey - jousisoittimien sävellys
* Sam Bass – sello
* Edwin Huizinga – viulu
* Charith Premawardhana – alttoviulu
* Anthony Blea – viulu
* Owen Levine – kontrabasso

## Arvostelut
* AbsolutePunk: 85%
* AllMusic: 
* Desibeli.net: 
* Entertainment Weekly: B
* Imperiumi: 8½/10
* Metacritic: 66/100
* Pitchfork Media: 4.3/10
* Rolling Stone: 
* Rumba: *positiivinen*
* Slant Magazine: 
* Soundi: 

## Lähteet
Marina Kuzina

**Marina Vjatšeslavlovna Kuzina** (s. 19. heinäkuuta 1985 Moskova) on venäläinen koripalloilija. Viime kaudet hän on edustanut jekaterinburgilaista UGMK:ta.

Aikaisemmin Kuzina on edustanut urallaan Moskovan Spartakia (1999/2000), habarovskilaista Spartak-Dalaviaa (2001/2002), moskovalaista Trintaa (2002/2003), Orenburgin Nadeždaa (2003–2006).

Kuzina on pelannut myös maansa maajoukkueessa, missä hän on saavuttanut EM-hopeaa vuonna 2005 ja olympiapronssia Pekingissä 2008. Vuonna 2002 hän oli voittamassa alle 18-vuotiaiden EM-kultaa ja vuonna 2004 alle 20-vuotiaiden EM-kultaa.

Kuzina on 195 senttimetriä pitkä ja painaa 86 kilogrammaa.

## Lähteet
* http://ummc.waper.ru/Kyzina.html 
* Henkilökuva Venäjän koripalloliiton sivuilla
Ropsa

**Ropsa**  on Päijänteen saari Päijät-Hämeessä Sysmässä. Se kuuluu Päijänteen kansallispuistoon.

## Maantietoa
Saari on 230 metriä pitkä, 110 metriä leveä ja sen pinta-ala on 1,53 hehtaaria . Se sijaitsee Virmailanselän itäosassa Paatsalon eteläpuolella Käiväränniemen kärjen tuntumassa. Matkaa nemenkärkeen on 150 metriä. Koska se sijaitsee Paalahden suulla, voidaan sen katsoa kuuluvan Paalahden saariryhmään. Ropsan vieressä sijaitsee määrältään lukuisa Korkeat Luotosaaret. Saari on kallioinen metsäsaari, jonka mäki yltää vain parin metrin korkeuteen Päijänteestä. Ympäröivä alue on kivinen ja saaristoinen. Saari on autio.

## Luontoarvoja
Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä Korkeiden Luotosaarien kanssa. Kansallispuiston alueet muodostavat yhden Natura 2000-alueen Päijänteen alueen (10&nbsp;857 hehtaaria, FI0335003).

## Katso myös
* Luettelo Päijänteen kansallispuiston alueista ja saarista
* Luettelo Suomen Natura 2000 -alueista

## Huomautukset

## Lähteet
Lava

**Lava** on:

* lakkadiivilainen tanssi
* Laatokkaan laskevan Lavajoen venäjänkielinen nimi
* kuormalava
* Radomir Michael "Lava" Nemec (Taaken entinen basisti)
* tanssilava
* ''Lava'', Ismo Alanko Teholla -yhtyeen DVD
Natalja Vodopjanova

**Natalja Andrejevna Vodopjanova** (, s. 4. kesäkuuta 1981) on venäläinen koripalloilija. Hän on saavuttanut Venäjän maajoukkueen mukana lajin olympia-, MM- ja EM-mitaleita.

Seurajoukkuetasolla Vodopjanova edustaa jekaterinburgilaista BK UGMK:ta.

## Lähteet

* Vodopjanovan esittely BK UGMK:n sivustolla
Juovamangusti

**Juovamangusti** (*Galidictis fasciata*) on itäisellä Madagaskarilla elävä madagaskarinmangusteihin kuuluva petoeläinlaji. Se on väriltään vaaleanruskea tai harmaa ja sillä on leveät, tummat raidat selässä ja kyljissä. Lajista tunnetaan kaksi alalajia *G. f. striata* ja *G. F. fasciata*. Ensin mainitulla on viisi raitaa ja valkoinen häntä, jälkimmäisellä on 8&ndash;10 raitaa ja pörröisempi punaruskea häntä.

## Lähteet
Marina Karpunina

**Marina Germanovna Karpunina** (s. 21. maaliskuuta 1984) on venäläinen koripalloilija. Hän on kaudesta 1999–2000 lähtien edustanut kotimaansa superliigassa pelaavaa Moskovan alueen Spartakia.

Karpunina lukeutuu myös maansa maajoukkueen vakiopelaajiin. Hän on voittanut joukkueessa EM-kultaa vuonna 2007 ja MM-hopeaa 2006. Hän oli myös mukana pronssia voittaneessa joukkueessa Pekingin olympialaisissa 2008. Vuonna 2002 hän oli voittamassa EM-kultaa 18-vuotiaiden kisoissa ja 2004 20-vuotiaiden kisoissa, missä hän oli joukkueensa paras pisteidentekijä ja valittiin myös arvokkaimmaksi pelaajaksi.

Karpunina on 176 senttimetriä pitkä ja painaa 73 kilogrammaa.

## Lähteet
* Henkilökuva Spartakin sivuilla  
* Henkilökuva Venäjän koripalloliiton sivuilla
Swami Sivananda

**Swami Sivananda Saraswati** (8. syyskuuta 1887 Pattamadai, Intia – 14. heinäkuuta 1963) oli merkittävä vedanta-filosofian opettaja ja joogaguru. Sivananda, alkuperäiseltä nimeltään *Kuppuswami*, syntyi Pattamadaissa, Tirunelvelin alueella Intian Tamil Nadussa. Hän opiskeli lääketiedettä ja työskenteli Malesiassa useita vuosia ennen ryhtymistään askeetikoksi eli *sannyasiksi*. Hän eli valtaosan loppuelämästään Rishikeshissä Pohjois-Intiassa. 

Swami Sivananda on perustanut The Divine Life Societyn ja kirjoittanut yli 200 kirjaa joogasta, vedantasta ja lukuisista muista aiheista. Hän perusti Gangesin rannalle Sivanandanagariin, kolmen kilometrin päähän Rishikeshin kaupungista, Sivananda Ashramin, joka toimii Divine Life Societyn pääpaikkana.

## Lähteet
COSPAS-SARSAT

**Cospas-Sarsat** on maailmanlaajuinen satelliittien välityskapasiteettia käyttävä meripelastuksen organisaatio. Merihädässä olevat laivat välittävät hätäpaikkatiedot satelliittiin, josta tieto ohjautuu paikkaa lähimmälle etsintä- ja pelastushenkilöstölle (SAR, Search and rescue).

Järjestelmään kuuluu kannettavia 406&nbsp;MHz taajuudella toimivia radiolähettimiä, joita on sijoitettu laivoille, lentokoneisiin ja henkilökohtaiseen käyttöön. Lähetin aktivoidaan tai aktivoituu hätätilanteessa, jolloin se paikannetaan satelliitin avulla. Satelliitista tieto lähtee maa-asemalle joka hälyttää pelastushenkilöstön.

Matalalla lentävät satelliitit (LEO) määrittävät lähettimen sijainnin doppler-ilmiön ja oman liikenopeutensa avulla. Geostationääriset satelliitit käyttävät joko lähettimen omaa paikannustietoa tai LEO-satelliitin viiveellä laskemaa paikkatietoa.

Järjestelmässä on mukana NOAAn ja EUMETSATin naparatasatelliitteja (LEO) ja NOAAn, Intian ja EUMETSATin ggeostationääriset sääsatelliitit.

Organisaation perustivat Yhdysvallat, Neuvostoliitto, Ranska ja Kanada vuonna 1979. Sen toiminta alkoi vuonna 1982.

Akronyymi kirjoitetaan myös COSPAS/SARSAT, jonka tausta on
* COSPAS tulee venäjän akronyymistä Космическая Система Поиска Аварийных Судов
* SARSAT on puolestaan **S**earch **A**nd **R**escue **S**atellite-**A**ided **T**racking

Cospas-Sarsat on osa globaalia Global Maritime Distress Safety System (GMDSS) järjestelmää.

## Suomi COSPAS-SARSATissa
Vuonna 2008 Suomi on ollut useita vuosia organisaation ulkojäsen (associate member). Suomea edustaa Suomen rajavartiolaitos.

## Lähteet

## Aiheesta muualla

* Welcome to Cospas-Sarsat  **Web archive 2014**
* Yhdysvaltain osuus COSPAS SARSATiin 
* Geostationary, LEO, MEO, HEO Orbits  **Web archive 2015**
* Yleiskuvaus COSPAS SARSATista  
*
Emma Snowsill

**Emma Snowsill** (s. 15. kesäkuuta 1981 Gold Coast, Queensland, Australia) on australialainen triathlonisti. Hän keskittyi urallaan lajin neljäsosa- eli olympiamatkalle.

Snowsill voitti vuonna 2000 19-vuotiaana ikäluokkansa maailmanmestaruuden Perthin kaupungissa kotimaassaan. Aikuisten maailmanmestaruuden hän on voittanut vuosina 2003, 2005 ja 2006. Vuonna 2007 hän jäi MM-kisoissa hopealle. Vuonna 2006 hän voitti kultaa myös Kansainyhteisön kisoissa. Viimeisimmissä arvokisoissaan Pekingin olympialaisissa vuonna 2008 Snowsill niin ikään voitti kultaa. Lisäksi hän on urallaan voittanut lukuisia muita suuria triathlontapahtumia. Toistaiseksi viimeiseen triathloniin Snowsill osallistui 11. toukokuuta 2012 San Diegossa Yhdysvalloissa *2012 ITU World Triathlon* -kisoihin, joissa hän sijoittui 17:s.

Snowsill on 161-senttinen ja painaa 48 kiloa.

## Lähteet

## Aiheesta muualla
* Emma Snowsillin virallinen kotisivu
Jekaterina Lisina

**Jekaterina Lisina** (s. 15. lokakuuta 1987) on entinen venäläinen koripalloilija.

Hän edusti urallaan muun muassa venäläistä TsSKA Moskovaa, unkarilaista MiZo Pécsiä (2004-2006), missä hän voitti sekä Unkarin mestaruuden että Unkarin cupin vuosina 2005 ja 2006, sekä Moskovan alueen Spartakia (2006-2007).  

Lisina lukeutui maansa maajoukkueen vakiopelaajiin. Hän voitti joukkueessa EM-kultaa vuonna 2007 ja MM-hopeaa vuonna 2006. Hän oli mukana myös Venäjän pronssia voittaneessa joukkueessa Pekingin olympialaisissa 2008. 

Lisina on 205 senttimetriä pitkä. 

Urheilu-uransa jälkeen Lisina siirtyi malliksi. Lisina pääsi vuonna 2017 Guinnessin ennätystenkirjaan maailman pisimpänä ammattilaismallina. 

## Lähteet
*Jekaterina Lisinan henkilökuva TsSKA:n sivuilla 
*Pelaajaprofiili Yahoo!n sivuilla

### Viitteet
Shingo Yamamoto

**Shingo Yamamoto** (, s. 1974) tunnetaan parhaiten Kahjot ninjat-kilpailusta, jossa hän on tähdistön jäsen eli siinä joukossa, jotka katsojien mielestä todennäköisemmin voittavat koko kilpailun. Ammatiltaan hän on huoltoaseman päällikkö. Hän ei ole voittanut kisaa kertaakaan, mutta on ainoa henkilö joka on osallistunut jokaiseen Kahjot Ninjat -kilpailuun. Katsumi Yamada on osallistunut myös lähes jokaiseen kilpailuun, ainoa kerta jolloin hän ei ole ollut mukana oli 13. kisa. Shingo Yamamoto on myös ainoa henkilö joka on päässyt ensimmäisen ja toisen version finaaliin, jotka tapahtuivat 3. kisassa ja 7. kisassa. Hän on yksi niistä kuudesta(muut ovat Akira Omori, Ryo Matachi, Yuuji Urushihara, Yusuke Morimoto ja Makoto Nagano) jotka ovat päässet finaalin useammin kuin kerran. Tällä hetkellä Shingo Yamamoto on läpäissyt ensimmäisen tason 16 kertaa, toisen tason 11 kertaa ja kolmannen tason kahdesti.

**Tulokset**

Alla taulukko Shingo Yamamoton tuloksista Kahjot Ninjat -kilpailuissa.

1) Suomenkielinen nimi ei tiedossa

† Yamamoto läpäisi esteen, mutta putosi alas laskeutumisalustalta.
Minicoy

**Minicoyn saari** eli **Maliku** on  Intian Lakshadweepin liittovaltioalueen toiseksi suurin ja eteläisin saari, pituudeltaan pohjoisesta etelään noin 10 kilometriä. Minicoy on ainoa Malikun atollin asuttu saari. Saaren väkiluku on 9&nbsp;495 (2001). Siellä kasvava puusto on lähes yksinomaan kookospähkinäpalmuja. Sen maamerkkejä on korkea majakka. Saarella puhuttu kieli on Malediivien virallinen kieli divehin kieli, ja kulttuurisesti ja maantieteellisesti saari on lähempänä Malediiveja.

Saarella on yksitoista kylää: Kendifarty, Fallessery, Kudehi, Funhilolu, Aloodi, Sedivalu, Rammedu, Boduathiri, Aoumagu, Bada, Etelä-Bandarum. Saaren majakka rakennettiin, kun Suezin kanava oli otettu käyttöön. Päätös majakan rakentamisesta tehtiin 1882, ja se otettiin käyttöön 1885.

Saaren omistuksesta ei ole yksimielisyyttä. Virallisesti se kuuluu Intiaan, mutta Malediivit katsoo sen kuuluvan itselleen.

## Lähteet

## Aiheesta muualla

* Minicoyn saari
* paikallisen kielen opas
Paša

**Paša** (myös **Paksujoki**, ) on kylä ja maalaiskunta Leningradin alueen Olhavan piirissä Venäjällä. Se sijaitsee Paksujoen rannalla Pietarin ja Murmanskin välisen maantien ja rautatien varrella (Pašan asema). Asukkaita on 3&nbsp;100 henkeä (vuonna 1997).

1980-luvulle saakka paikkakunnan nimi oli Paški Perevoz, ”Paksujoen ylityspaikka”. Vuosina 1927–1955 se oli samannimisen hallintopiirin keskus. Naapurikylineen Paša käsittää 10 kilometriä joen rantaa. Kylässä toimii ortodoksinen Kristuksen syntymän kirkko. Lähiseudulta on löydetty Laatokan kurgaanikulttuurin arkeologisia muistomerkkejä.

## Lähteet
Irina Sokolovskaja

**Irina Sokolovskaja** (s. 3. tammikuuta 1983) on venäläinen koripalloilija, joka edustaa maansa pääsarjassa pelaavaa TsSKA Moskovaa. Aikaisemmin urallaan hän on pelannut Vologda-Tševakatassa vuodesta 1997 vuoteen 2007 lukuun ottamatta kautta 2003/2004, jolloin hän pelasi Moskovan Dynamossa.

Sokolovskaja kuuluu maansa maajoukkueen vakiopelaajiin. Hän on voittanut joukkueessa EM-kultaa vuonna 2007 ja olympiapronssia Pekingissä 2008. 

Sokolovskaja on 186 senttimetriä pitkä ja painaa 72 kilogrammaa.

## Lähteet
* Esittely TsSKA:n sivuilla 
* Esittely Venäjän koripalloliiton sivuilla
Maailmanennätysten kehittyminen 50 metrin vapaauinnissa

**50 metrin [[Vapaauinti|vapaauinnin]] maailmanennätyksiä** pitkällä radalla on kirjattu ylös vuodesta 1976. Lyhyen radan ennätyksien kirjaamisen Kansainvälinen uimaliitto FINA aloitti vuonna 1991.
## Miehet
### Pitkä rata

### Lyhyt rata

## Naiset
### Pitkä rata

### Lyhyt rata

## Huomautukset
Hey C’mon!

**Hey C’mon!** on Tea Hiillosteen toinen studioalbumi. Se julkaistiin 8. lokakuuta 2008. Albumilla on muun muassa Remu Aaltosen kanssa tehty single C’mon C’mon.

Albumin tuotannosta vastasivat pääosin Jarkko Ehnqvist ja Erno Laitinen. Kappaleen Haaksirikko on tuottanut Sami Baldauf.

## Kappaleet
#
#
#
#
#
#
#
#
#
#
#

## Arvostelut
* Keskisuomalainen: *negatiivinen*

## Lähteet
Koikkala

**Koikkala** (ennen ) on suurin ja keskeisin kylä Etelä-Juvalla Etelä-Savon maakunnassa. Etäisyys Juvan keskustaan on noin 25 ja Mikkeliin 60 kilometriä. Koikkalan kylä sijaitsee Saimaan läheisyydessä, ja sen tunnetuin vesistö on Saimaan suurimpiin selkiin kuuluva Luonteri. 

Koikkalan kylämaisema on luokiteltu maakunnallisesti arvokkaaksi rakennetuksi kulttuuriympäristöksi ja valtakunnallisesti arvokkaaksi kylämaisemaksi, ja siihen kuuluu näkymät Luonterille ja Etelä-Savon korkeimmalle kohoumalle, Neitvuorelle. Koikkalan läheisiä kyliä ovat muiden muassa Risulahti, Kaislajärvi, Hietajärvi, Maarala ja Pihlajasalo. Koikkalassa toimiva kyläyhdistys edustaa koko Etelä-Juvaa, kaikkia Etelä-Juvan kyliä sekä kyläläisiä.

Kyläyhdistyksen alulle saattama **Koikkalan kesätori** on muodostunut jokalauantaiseksi tapahtumaksi läpi kesäkauden. Torilla on vieraillut myös presidentti Sauli Niinistö ja rouva Jenni Haukio 2012.

Koikkalassa on Juvan seurakuntaan kuuluva kyläkirkko, joka on rakennettu vuonna 1959. Sen on suunnitellut Martti Välikangas. Kirkko on malliltaan tiilinen pitkäkirkko, ja se on rapattu valkeaksi. Kirkkoon liittyy myös erillinen seurakuntasali ja kellotapuli. Kylän keskustassa sijaitsee myös 2019 lakkautettu ja nykyään yksityisomistuksessa oleva Koikkalan koulu (1884) urheilukenttineen. Kulttuurinähtävyyksiin kuuluu kyläkoulun luoteispuolella sijaitseva Nuijamiesten muistokivi, joka on pystytetty nuijasodan taistelun muistoksi. 

Luonnonnähtävyyksiä ovat muun muassa Heretinharju, talkoovoimin rakennettu Puottopaekan Piitsi -uimaranta Luonterin rannalla Savivedenpäässä, Karihiekan hiekkaranta ja Enkelinpesäkivi Hiidenmaalla. Koikkalanmyllyllä, Ruokojärven rannalla sijaitsevat Kirkkokivet ovat joukko suuria jääkauden aikaisia siirtolohkareita, jotka on rauhoitettu luonnonsuojelulain nojalla.  Esihistoriallisia nähtävyyksiä ovat Uimasalon Sarkasvuoren kalliomaalaukset ja Ristilammen esihistoriallinen kvartsilouhos.

## Lähteet

## Aiheesta muualla
*Koikkalan kyläyhdistyksen sivusto
Quintus Lutatius Catulus

**Quintus Lutatius Catulus** (n. 150 eaa. – 87 eaa.) oli roomalainen kenraali ja Lutatius-suvun jäsen. 

Hän toimi konsulina vuonna 102 eaa. yhdessä Gaius Mariuksen kanssa, jolloin hän taisteli Pohjois-Italiassa maahantunkeutuneuta kimbrejä vastaan. Sota meni kuitenkin hänen osaltaan huonosti sillä hurjan ulkomuodon omaavat kimbrit pelottivat Catuluksen miehet pakoon, jolloin hän joutui itsekin pakenemaan.

Catulus kuitenkin pysyi virassaan ja hänet nimitettiin prokonsuliksi. Seuraavana vuonna hän kukisti kimbrit yhdessä Mariuksen kanssa Vercellaen taistelussa. Myöhemmin Catuluksen ja Mariuksen välillä puhkesi riita siitä, kumman ansiota voitto oli. Molemmat kuitenkin viettivät triumfin voitosta.

Catulus oli kiinnostunut aleksandrialaisesta runoudesta ja laati myös omaelämäkerrallisen teoksen *Liber de consulatu et de rebus gestis suis*. Muun muassa Cicero ylisti hänen puhujanlahjojaan.

Myöhemmin hän asettui Sullan puolelle sodassa Cinnaa ja Mariusta vastaan. Mutta teki vuonna 87 eaa. itsemurhan Mariuksen voitettua Sullan kannattajat.

## Lähteet
*
*

### Viitteet
Lutatius

**Lutatius** oli arvostettu roomalainen plebeijisuku, jonka tärkeimmät haarat olivat Catulukset ja Cercot.

*Gaius Lutatius Catulus - vuoden 242 eaa. konsuli
*Quintus Lutatius Cerco - vuoden 241 eaa. konsuli ja edellisen nuorempi veli
*Quintus Lutatius Catulus - vuoden 102 eaa. konsuli
*Quintus Lutatius Catulus - konsuli 78 eaa. ja edellisen poika.

## Lähteet
*
SN 2008fb

**SN 2008fb** on järjestyksessä kolmas Suomessa löydetty supernova. Löytö tapahtui Härkämäen observatoriossa Varkaudessa, missä kaksi aiempaakin havaittiin. Ensimmäisen supernovan löytö tapahtui 19. helmikuuta 2007.

## Löytö
Sunnuntain ja maanantain välisenä yönä 24–25. elokuuta 2008 Markku Nissinen ja Veli-Pekka Hentunen saivat pimeyden saapuessa tilaisuuden kuvata taas galakseja. Yö tuotti jälleen tulosta, kun he suuntasivat putkensa UGC 2813 nimiseen galaksiin. Kyseisen galaksin reunalla erottui kirkas tähtimäinen kirkastuma. Kohteesta mitattiin kirkkaus ja paikka, ja työn tuloksena voitiin heti todeta, että kyseinen kohde ei ollut oman galaksimme muuttuva tähti tai lähiavaruuden kohde, vaan supernova. Punasiirtymämittauksen antamien tulosten perusteella arvioitiin, että kohde on noin 61 miljoonan valovuoden päässä planeetastamme. Tapahtuma on siis todella merkittävä tapahtuma maailmankaikkeuden menneisyydessä. Supernova on II tyyppinen eli punaisen jättiläistähden räjähdys.

## Lähteet

## Aiheesta muualla
* 
* 
* 
* 
*
Barbara Barrett

**Barbara McConnell Barrett** (s. 26. joulukuuta 1950) on yhdysvaltalainen liikenainen ja poliitikko. Hän toimi Yhdysvaltojen Suomen-suurlähettiläänä toukokuusta 2008 tammikuuhun 2009 ja Yhdysvaltain ilmavoimaministerinä lokakuusta 2019 tammikuuhun 2021.

Presidentti George W. Bush nimitti hänet tehtävään 13. maaliskuuta 2008, ja hän jätti paikkansa 20. tammikuuta 2009. Hänen seuraajansa oli Bruce Oreck.

Suurlähettiläs Barrett on aikaisemmin tehnyt pitkän uran niin liikemaailmassa, yliopistomaailmassa, ilmailussa kuin julkisella alallakin. Hän toimii muun muassa The Aerospace Foundationin hallituksen puheenjohtajana sekä California Institute of Technologyn, Smithsonian-instituutin ja RAND Corporationin hallituksessa.

Barret on kotoisin Arizonasta, ja pyörittää karjatilaa Montanassa. Opintonsa hän on suorittanut Arizona State University-yliopistossa. Hän on myös pyrkinyt Arizonan kuvernööriksi vuonna 1994.

Barret pitää ulkoilusta ja liikunnasta. Hän on muun muassa kiivennyt Tansanian Kilimanjaro-vuorelle. Barret on myös ensimmäinen siviilinainen, joka laskeutui F-18 Hornet -hävittäjällä amerikkalaisen lentotukialuksen kannelle. Hän ryhtyi tehtävään todistaakseen, että myös nainen voi suoriutua vaativista taistelulentäjän tehtävistä.

## Lähteet

## Aiheesta muualla

* 
*
No Talk Without the Giant

**No Talk Without the Giant** on Machine Menin kappale ja single yhtyeen kolmannelta ja viimeiseksi jääneeltä albumilta *[[Circus of Fools]]*. Se julkaistiin 17. tammikuuta 2007.

Kappale debytoi Suomen virallisen singlelistan toisella sijalla, ja pysyi listalla yhteensä kolme viikkoa.

## Kappaleet
#
#
#

## Lähteet

## Aiheesta muualla
* ''No Talk Without the Giant'' discogs.com -sivustolla
Morten Lange

**Morten Lange** (24. marraskuuta 1919 – 10. marraskuuta 2003) oli tanskalainen sienitieteilijä ja poliitikko. Hänen isänsä oli sienitieteilijä Jakob Emanuel Lange. Morten Langesta tuli jo nuorena pohjoisen sienten asiantuntija, ja hän teki ensimmäisen tutkimusmatkansa Grönlantiin jo 1946. Hän on tutkinut kantasienten lisääntymistä. Langen kirjoittamia sienikirjoja on käännetty monille kielille, myös suomeksi.

Lange oli politiikassa toimiessaan ensin kommunisti mutta riitautui puoluejohdon kanssa ja oli mukana perustamassa Sosialistista kansanpuoluetta 1959. Hän oli puolueen kansanedustajana 1960–1976. Toimiessaan valtion energianeuvoston puheenjohtajana 1976–1978 hän oli näkyvä ydinvoiman kannattaja.

Sienten ja kasvien tieteellisen nimen jälkeen käytettävä määrittäjän lyhenne **M. Lange** tarkoittaa Morten Langea.

## Suomennettu tuotanto
* Morten Lange, *Retkeilijän sieniopas* (*Illustreret svampeflora*), Helsinki: Otava 1964

## Lähteet
Turpasauna

__NOTOC__
**Turpasauna** on YUP:n vuonna 1990 julkaistu seitsentuumainen EP-levy. Turpasauna on YUP:n ensimmäinen julkaisu, jolla sanoitukset ovat suomenkielisiä. Levyllä myös yhtyeen musiikkityyli muuttui edellisten julkaisujen yksinkertaisesta hardcore punkista huomattavasti progressiivisempaan suuntaan, joskin hardcore-vaikutteita oli yhtyeen musiikissa edelleen jonkin verran. Se oli myös viimeinen äänite, jonka yhtye levytti kolmimiehisellä kokoonpanolla, kosketinsoittaja Tommi Kärkkäisen liityttyä yhtyeeseen samana vuonna. EP julkaistiin omakustanteena SHJ Records-levymerkillä julkaisukoodilla SHJ-007. 

Turpasauna-EP:n kappaleet on julkaistu CD-muodossa vuonna 1992 julkaistulla kokoelma-albumilla *[[1990-1992]]*. Kappale ”Kirvesperseet” julkaistiin uudelleennauhoitettuna versiona *[[Huuda harkiten]]* -albumilla vuonna 1991.

## Kappaleet
Kaikki kappaleet kirjoittanut YUP, ellei toisin mainita.

### A-puoli
# 
# 

### B-puoli
#  
# 

## Kokoonpano
* Jarkko Martikainen – laulu, kitara
* Valtteri Tynkkynen – basso
* Jussi Hyyrynen – rummut

### Muut levyn tekoon osallistuneet
* Risto Puukko – slide-kitara (’’Maanalainen’’)
* Tuomo Valtonen – äänittäjä, miksaaja
* Savonlinnan maakuntamuseo – kannen valokuva
Darren Ferguson

**Darren Ferguson** (s. 9. helmikuuta 1972 Glasgow) on skotlantilainen entinen jalkapalloilija ja nykyinen valmentaja. Tammikuusta 2023 lähtien hän on toiminut Peterborough Unitedin päävalmentajana.

Darren Fergusonin isä on Manchester Unitedin entinen manageri Sir Alex Ferguson.

## Ura

Manchester Unitedin kasvatti Ferguson pelasi seuran edustusjoukkueessa 27 ottelua vuosina 1990–1994. Vuosina 1994–1999 hän edusti Wolverhamptonia. Käytyään pelaamassa hetken aikaa lainasopimuksella Hollannissa Sparta Rotterdamissa Ferguson siirtyi Wrexhamiin, missä hän pelasi yli 300 ottelua ja teki yli 50 maalia. 

Tammikuussa 2007 Ferguson siirtyi tuolloin kakkosliigassa pelanneen Peterborough Unitedin pelaajavalmentajaksi. Hän onnistui nostamaan Peterborough'n perättäisinä vuosina kakkosliigasta mestaruussarjaan. Kausi 2009–2010 alkoi Peterborough'lta kuitenkin heikosti ja marraskuussa Ferguson erosi tehtävästään joukkueen oltua sarjassa viimeisenä. Tammikuussa 2010 Ferguson palkattiin mestaruussarjan Preston North Endin uudeksi valmentajaksi. Fergusonin pesti Prestonissa päättyi joulukuun lopulla 2010 potkuihin seuran pudottua mestaruussarjan jumbosijalle. Hän palasi Peterborough'n valmentajaksi tammikuussa 2011, ja nosti seuran kauden päätteeksi takaisin mestaruussarjaan. Ferguson valmensi Peterborough'ta neljän vuoden ajan. Hän jätti tehtävänsä helmikuussa 2015.

Elokuussa 2015 Fergusonista tuli Doncaster Roversin päävalmentaja. Ferguson ei onnistunut pelastamaan Doncasteria putoamiselta Englannin Kakkosliigaan kauden 2015/16 päätteeksi, mutta hän johdatti joukkueen takaisin Englannin Ykkösliigaan heti seuraavalla kaudella. Ferguson jätti tehtävänsä kauden 2017/18 jälkeen.

Tammikuussa 2019 Ferguson palasi Peterborough Unitedin päävalmentajaksi. Hän luotsasi joukkueen nousuun Englannin Mestaruussarjaan kauden 2020/21 päätteeksi. Peterborough juutti kaudella 2021/22 Mestaruussarjan putoamiskamppailuun. Lopulta Ferguson jätti tehtävänsä helmikuussa 2022.

Tammikuussa 2023 Ferguson palasi jälleen Peterborough Unitedin peräsimeen kauden 2022/23 loppuun ulottuvalla sopimuksella.

## Meriitit
### Pelaajana

* Englannin mestaruus: 1993

### Valmentajana

* Englannin Ykkösliiga
**hopeaa: 2009, 2021
**nousukarsintojen voitto: 2011
* Englannin Kakkosliiga
**hopeaa: 2008

## Lähteet
* 

### Viitteet
Barxudarlı

**Barxudarlı** () on kylä ja yksi Azerbaidžanin viidestä eksklaavista Armeniassa. Armenialainen Tavušin maakunta ympäröi eksklaavia joka puolelta. Pinta-alaa Barxudarlılla on noin 22 neliökilometriä. Eksklaavi kuuluu Qazaxin piirikuntaan. Matkaa varsinaiseen Azerbaidžaniin on eksklaavista parisen kilometriä. 

Armenia on kontrolloinut Barxudarlıa ja lähellä sijaitsevaa Yuxarı Əskiparan eksklaavia Vuoristo-Karabahin sodasta lähtien. Azerbaidžan puolestaan otti vastavetona Armenialle kuuluvan Artsvašenin eksklaavin kontrolliinsa.

## Katso myös
*Kərki

## Lähteet

## Aiheesta muualla

*Jan S. Krogh's GeoSite: Azerbaijan
Tricky

**Tricky**, oikealta nimeltään **Adrian Nicholas Matthews Thaws**, (s. 27. tammikuuta 1968 Bristol) on brittiläinen muusikko. Hänet tunnetaan erikoisesta kuiskauksen tapaisesta laulutyylistään, jossa on vaikutteita myös rapista. Hänen musiikkinsa mielletään trip hopiksi. Tricky on myös toiminut näyttelijänä ja tuottajana. Hän on toiminut monien kuuluisien yhtyeiden ja muusikoiden parissa kuten Damon Albarn (Blur, Gorillaz, The Good, the Bad & the Queen), Garbage, Björk, PJ Harvey, Alanis Morissette, Mos Def, Red Hot Chili Peppers, Tool, Paul Oakenfold, Cyndi Lauper, DMX, Nelly Furtado ja Elvis Costello.

Hän on myös on toiminut vierailijana Massive Attack -yhtyeen kahdella ensimmäisellä albumilla (*[[Blue Lines]]* ja *[[Protection]]*). Massive Attackin tavoin myös Trickyn musiikki on erittäin synkkää ja melankolista. Hänet tunnetaan varsinkin vuoden 1995 soolodebyytistään *[[Maxinquaye]]*, joka oli suuri menestys etenkin hänen kotimaassaan Britanniassa.

Trickyn merkittävin elokuvarooli on ollut Jean-Baptiste Emanuel Zorgin kätyrinä nimeltä ”Oikea käsi” elokuvassa *[[The Fifth Element – puuttuva tekijä]]* (1997).

## Diskografia

### Studioalbumit

**Maxinquaye* (1995)
**Nearly God* (1996)
**Pre-Millenium Tension* (1996)
**Angels With Dirty Faces* (1998)
**Juxtapose* (1999, DJ Muggsin ja Greasen kanssa)
**Blowback* (2001)
**Vulnerable* (2003)
**Back To Mine* (2003, mixtape-kokoelma)
**[[Knowle West Boy]]* (2008)
**Mixed Race* (2010)
**False Idols* (2013)
**Adrian Thaws* (2014)
**Ununiform* (2017)

### Kokoelmat

**A Ruff Guide* (2002)

## Lähteet

## Aiheesta muualla

*
Hatsola

**Hatsola** on kylä Juvalla Etelä-Savon maakunnassa. Se sijaitsee 7 kilometriä Juvan keskustasta lounaaseen valtatie 5:n läheisyydessä. Hatsola on tunnettu Juvan Luomu Oy meijeristä ja Pennan Liha Oy:n tilateurastamosta ja lihapalvaamosta, mutta nykyään ne eivät toimi enää. Kylällä toimii myös Hatsolan koulu (alakoulu). Hatsola rajoittuu etelässä Maivalan ja Ollikkalan kylään, lännessä Näärinkiin ja pohjoisessa Vehmaaseen.
Jim Leighton

**James (Jim) Leighton** (s. 24. heinäkuuta 1958) on skotlantilainen jalkapalloilija, pelipaikaltaan maalivahti. 

## Seurajoukkueura
Leighton pelasi suurimman osan urastaan skotlantilaisessa Aberdeenin joukkueessa vuosina 1978–1988 ja 1997–2000 kaikkiaan 382 liigaottelua. Välissä hän kävi pelaamassa muissa seuroissa kotimaassaan Skotlannissa sekä Englannissa.

1980-luvun alku oli menestyksekästä aikaa Aberdeenissa. Alex Fergusonin valmentajaman joukkueen luottovahtina toiminut Leighton voitti tuolloin seurassa Skotlannin liigamestaruuden kolmesti (1980, 1984 ja 1985), Skotlannin Cupin neljästi, Skotlannin liigacupin kahdesti ja vuonna 1983 Cup-voittajien Cupin, jonka loppuottelussa kaatui Real Madrid.

Vuonna 1988 Leighton siirtyi Aberdeenista Fergusonin mukana Manchester Unitediin, jossa alku sujui lupaavasti, mutta sittemmin Leightonin epävarmat otteet lisääntyivät ja lopulta Les Sealey vei häneltä ykkösmaalivahdin paikan vuonna 1990. Leighton jumittui kakkosvahdin tontille ja kävi lainalla Arsenalissa, missä ei kuitenkaan pelannut otteluakaan, Readingissä ja Sheffield Unitedissa ennen siirtymistään takaisin Skotlantiin Dundeen joukkueeseen.

Pelattuaan Dundeessa vain yhden kauden ajan Leighton siirtyi Hibernianiin, mikä oli selkeä piristysruiske hänen uralleen. Kaikkiaan hän pelasi seurassa vakituisena ykkösmaalivahtina viiden kauden ajan ennen paluutaan 1997 Aberdeeniin. Aberdeenissa Leighton pelasi aina kauteen 1999/2000 saakka. Hän lopetti uransa tappioon päättyneeseen vuoden 2000 Skotlannin cupin loppuotteluun Glasgow Rangersia vastaan. Ottelussa hän joutui loukkaantumisen takia jättämään kentän kun ottelua oli kulunut vain kolme minuuttia.

## Maajoukkueura
Leightonin maajoukkueura alkoi vuonna 1982. Hän kuului jo joukkueen kokoonpanoon 1982 Espanjan MM-kisoissa, mutta ei vielä tuolloin päässyt pelaamaan. Tolppien välissä hän debytoi saman vuoden lokakuussa Itä-Saksaa vastaan ja parin vuoden kuluessa vakiinnutti paikkansa maajoukkueen ykköstorjujana. Hän edusti maataan 1986, 1990 ja 1998 kuluessa. 1990-luvulla maajoukkueen ykkösmaalivahdin paikasta esiintyi jonkinasteista kilpailua Andy Goramin kanssa, mutta arvoturnauksissa Leighton oli aina ykkösvalinta veräjänvartijaksi. Leighton lopetti maajoukkueuransa 40-vuotiaana vuonna 1998. 

Kaikkiaan Leighton pelasi maajoukkueessa 91 ottelua ja on ottelujen määrällä kakkosena tilastoissa heti Kenny Dalglishin jälkeen. Hänet on valittu Skotlantilaisen jalkapallon Hall of Fameen.

## Lähteet
* http://www.sporting-heroes.net/football-heroes/displayhero_club.asp?HeroID=19625
* http://www.scottishfa.co.uk/player_details.cfm?playerid=14 
* http://www.soccerbase.com/players_details.sd?playerid=4472 

### Viitteet
Jakob Emanuel Lange

**Jakob Emanuel Lange** (1864-1941) oli tanskalainen sienitieteilijä, joka tutki helttasienten systematiikkaa. Hänen tunnetuin työnsä on viisiosainen *Flora Agaricina Danica*, joka esittelee Tanskan helttasienet. Se ilmestyi vuoisna 1914-1936.

Professori ja kansanedustaja Morten Lange (1919-2003) oli Jakob Emanuel Langen poika. 

Sienten tai kasvien tieteellisen nimen jälkeen käytettävä määrittäjän lyhenne **J. E. Lange** tarkoittaa Jakob Emanuel Langea.

## Lähteet
CFR Cluj

**Fotbal Club CFR 1907 Cluj** on romanialainen jalkapalloseura, jonka kotipaikka on Cluj-Napoca. Seuran edustusjoukkue pelaa Romanian korkeimmalla sarjatasolla Liga I:ssä.

Lyhenne CFR viittaa Romanian kansalliseen rautatieyhtiöön Căile Ferate Româneen, jonka työntekijät perustivat seuran vuonna 1907 kaupungin kuuluessa vielä Itävalta-Unkariin. Seuran alkuperäinen nimi oli unkarinkielinen Kolozsvári Vasutas Sport Club.

CFR voitti Liga I:n mestaruuden ensimmäistä kertaa historiassaan kaudella 2007–2008, ja katkaisi samalla bukarestilaisjoukkueiden 16 kautta kestäneen mestaruusputken. Samalla kaudella joukkue voitti myös ensimmäisen Romanian cupinsa. Kyseessä oli vasta seuran nykyisen pääsarjahistorian neljäs kausi, ja vielä kuutta vuotta aikaisemmin joukkue pelasi Romanian kolmanneksi korkeimmalla sarjatasolla.

Romanian pääsarjassa joukkue esiintyi aikaisemmin kausilla 1947–1949 ja 1969–1976.

Sarjamestaruuden myötä CFR pääsi suoraan kauden 2008–2009 Mestarien liigan lohkovaiheeseen. Pelatessaan ensimmäistä kertaa eurokentillä vuonna 2005 joukkue herätti pienoista kansainvälistä huomiota etenemällä Intertoto Cupin viimeiselle kierrokselle. Tuolloin se pudotti Athletic Bilbaon ja Saint-Étiennen ennen tappiota Lensille 2012-2013 Mestareiden liigassa Cluj pääsi lohkovaiheeseen, mutta jäi kolmanneksi Manchester Unitedin ja Galatasarayn mentyä jatkoon.

## Saavutukset

* Liga I (8): 2007–2008, 2009–2010, 2011–2012, 2017–2018, 2018-2019, 2019-2020, 2020-2021, 2021-2022
* Cupa României (4): 2007–2008, 2008–2009, 2009–2010, 2015-2016
* Supercupa Romaniei (4): 2009, 2010, 2018, 2020
* Liga II (2): 1968-1969, 2003-2004
* Liga III (7): 1946-1947, 1982-1983, 1985-1986, 1988-1989, 1990-1991, 1995-1996, 2001-2002

## Lähteet

## Aiheesta muualla

* CFR:n sivusto 
* CFR Euroopan jalkapalloliiton sivustolla
Elmer

**Elmer** on miehen etunimi. Nimi on peräisin muinaisenglantilaisesta nimestä Æðelmær, jonka alkuosa *æðel* merkitsee *jaloa* ja loppuosa *mær* *kuuluisaa*.

Suomessa Elmerin nimipäivä on 3. tammikuuta, jolloin on myös Elmon ja Elmerin nimipäivä. Suomessa on vuoden 2025 loppuun mennessä ollut kirjoilla noin 1&nbsp;680 Elmeriä.

## Tunnettuja Elmereitä

* Elmer Bernstein (1922–2004), yhdysvaltalainen säveltäjä
* Elmer Bäck (s. 1981), suomalainen näyttelijä
* Elmer Diktonius (1896–1961), suomenruotsalainen kirjailija 
* Elmer A. Forsberg (1883–1950), amerikansuomalainen taidemaalari ja professori
* Elmer Gedeon (1917–1944), yhdysvaltalainen baseballpelaaja
* Elmer George (1928–1976), yhdysvaltalainen autourheilija
* Elmer Green (1925–2018), suomenruotsalainen näyttelijä
* Elmer Iseler (1927–1998), kanadalainen kuoronjohtaja
* Elmer Kelton (1926–2009), yhdysvaltalainen lännenkirjailija
* Elmer Koskinen (1923–2013), suomalainen konesuunnittelija ja purjelennon kouluttaja
* Elmer Kääntä (s. 1997), suomalainen jalkapalloilija
* Elmer Lach (1918–2015), kanadalainen jääkiekkoilija
* Elmer Lahti (1913–1976), suomalainen elokuvaleikkaaja
* Elmer Meilahti (1920–1963), suomalainen pesäpalloilija
* Elmer Osmar Ramón Miani (1933–2014), argentiinalainen katolinen piispa  
* Elmer Niklander (1890–1942), suomalainen yleisurheilija
* Elmer Pratt, *Geronimo Pratt* (1947–2011), yhdysvaltalainen ihmisoikeusaktivisti, Mustien pantterien johtohahmo
* Elmer Rice (1892–1967), yhdysvaltalainen näytelmäkirjailija, teatteriohjaaja ja elokuvakäsikirjoittaja
* Elmer S. Riggs (1869–1963), yhdysvaltalainen paleontologi
* Elmer Snowden (1900–1973), yhdysvaltalainen muusikko
* Elmer Söderblom (s. 2001), ruotsalainen jääkiekkoilija
* Elmer Vauhkonen (s. 2006), jalkapalloilija.

## Lähteet

## Aiheesta muualla
Yumben piirikunta

**Yumben piirikunta** on yksi Ugandan 80 piirikunnasta vuodesta 2001 lähtien. Kuten muut Ugandan piirikunnat, myös Yumben piirikunta on nimetty sen hallinnollisen keskuksen mukaan. Piirikunnan väkiluku on noin 253&nbsp;325 (2002), joista suurin osa on uskonnoltaan muslimeja (80 %), joka on poikkeus, sillä suurin osa Ugandan väestöstä on kristittyjä. Piirikunnan rajanaapuri on Etelä-Sudanin maakunta Sudanissa.
Paul McStay

**Paul Michael Lyons McStay**, lempinimeltään *"The Maestro"*, (s. 22. lokakuuta 1964) on skotlantilainen entinen jalkapalloilija, pelipaikaltaan keskikenttäpelaaja. Hän pelasi koko 16 vuotta kestäneen ammattilaisuransa glasgowlaisessa Celticin joukkueessa.

Ensimmäisen kerran McStay väläytteli kykyjään vuonna 1980 koulupoikien maaottelussa Englantia vastaan. Wembley-stadionilla pelatussa ottelussa 15-vuotias McStay toimi Skotlannin kapteenina ja johdatti joukkueen 5-3-voittoon. Hän teki itse yhden maalin ja valittiin ottelun parhaaksi pelaajaksi. 1982 McStay johdatti kapteenina Skotlannin alle 18-vuotiaiden maajoukkueen Euroopan mestaruuteen, mikä on yhä ainoa Skotlannin maajoukkueiden saavuttama arvoturnausvoitto.

Ensimmäisen liigaottelunsa McStay pelasi Celticin paidassa 30. tammikuuta 1982 Aberdeenia vastaan ja teki joukkueen 3-1-voittoon päättyneessä kamppailussa yhden maalin. Ensimmäisen A-maaottelunsa hän pelasi seuraavana vuonna. 14 vuotta Celticissä pelanneen Roy Aitkenin siirryttyä vuonna 1990 Newcastleen, nousi McStay joukkueen kapteeniksi ja pysytteli seuran kapteenina aina lopettamiseensa, vuoteen 1997 saakka. McStay voitti Celticissä Skotlannin liigamestaruuden kolmesti, Skotlannin cupin neljästi ja liigacupin kerran.

Skotlannin maajoukkueesa McStay pelasi vuosina 1983-1997 kaikkiaan 76 ottelua joissa teki yhdeksän maalia. Hän edusti maataan vuosien 1986 ja 1990 MM-lopputurnauksissa ja 1992 EM-kisoissa.

McStay ei ole sukunsa ainoa jalkapallon saralla menestynyt jäsen. Hänen isosetänsä Jimmy ja Willie toimivat molemmat urallaan Celticin kapteeneinä. Hänen veljensä Willie ja Raymond ovat myös entisiä Celtic-pelaajia.

## Lähteitä
* Esittely Celticin sivuilla
* *[http://www.keep-the-faith.net/20050809/story3.html And they gave us James McGrory and Paul McStay] *
* Maaottelutilastoja
* McStay Skotlannin jalkapalloliiton sivuilla
Saksalainen keittiö

**Saksalainen keittiö** kattaa joukon paikallisia ja alueellisia erikoisuuksia, mutta myös koko saksankieliselle alueelle tyypillisiä yhteisiä piirteitä on.

## Suosituimmat ruoat

Lihaa, varsinkin sianlihaa, syödään Saksassa paljon. Sianlihan syöjinä saksalaiset olivat vuonna 2000 maailmassa neljänsiä Tanskan, Tšekin ja Espanjan jälkeen Makkaroita syödään sekä paistettuina että leivän päällä leikkeleinä. Erilaisia makkaroita tunnetaan yli 1&nbsp;500, ja puolet maan lihankulutuksesta syödään makkaroina.

Saksassa juodaan paljon olutta, joka on siellä niin juhlajuoma kuin seurustelujuomakin. Saksalaisella oluella on pitkät perinteet, ja sen valmistus on lähtöisin keskiajan munkkiluostareista. Baijerissa vietetään vuosittain Oktoberfest-olutjuhlia. Eteläisessä Saksassa tuotetaan viinejä, etenkin valkoviinejä. Tunnetuimpia tuottaja-alueita ovat Mosel, Rheingau ja Rheinhessen. Tärkein rypälelajike on riesling. Frankfurtin alueella tuotetaan paljon omenaviiniä.

Peruna tuli Saksaan Frederik Suuren mukana, ja sitä syödään yleisesti ja monissa muodoissa. Useilla paikkakunnilla järjestetään erityisiä perunafestivaaleja perunannoston aikaan. Hapankaali on säilyttänyt paikkansa suosittuna vihanneslisäkkeenä: saksalaiset syövät sitä vuosittain henkeä kohti 3,2 kiloa, kun Ranskassa kulutus on pienentynyt viidennekseen entisestä ja on enää alle kilon vuodessa.

## Tunnettuja saksalaisia ruokia
*[[Spätzle]]* on saksalainen pastaruoka, jonka valmistuksessa käytetään enemmän kananmunia kuin muissa pastoissa, ja se on myös tällöin muita nauhapastoja paksumpi. Spätzleiden kanssa syödään usein makkaraa ja linssejä.

*[[Knöödeli]]t* ovat keitettyjä taikinamöykkyjä, jotka voidaan tehdä perunasta, korppujauhoista tai vehnäjahoista ja munista ja maidosta. Niitä syödään usein keitossa tai liharuoan lisäkkeinä. Itä- ja Pohjois-Saksassa tehdään myös lihatäytteisiä knödeleitä.

## Lähteet
* 
### Viitteet

## Aiheesta muualla
Sergei Bagapš

**Sergei Uasyl-ipa Bagapš** (, 4. maaliskuuta 1949 Suhumi – 29. toukokuuta 2011 Moskova) oli Georgiasta vuonna 1992 itsenäiseksi julistautuneen ja Venäjän tunnustaman Abhasian toinen presidentti. Hän seurasi tehtävässään maan ensimmäistä presidenttiä Vladislav Ardzinbaa.

Bagapš on syntynyt Suhumissa ja elänyt koko ikänsä Abhasiassa. Hän valmistui Suhumista Gruusian valtionyliopiston subtrooppisen maatalouden laitokselta. Hän työskenteli viinikolhoosilla sekä pankin turvallisuusmiehenä. Suoritettuaan varusmiespalveluksensa hänestä tuli paikallisen Komsomolin kouluttaja. Vuonna 1978 Bagapš valittiin Komsomolin Gruusian osaston tiedottajaksi ja 1980 paikallisen komitean johtoon. Vuonna 1982 hänestä tuli Otšamtširan piirin kommunistisen puolueen osaston pääsihteeri. Neuvostoliiton hajoamisen jälkeen Bagapš työskenteli liikemiehenä ja Abhasian hallituksen edustajana Moskovassa.

Bagapš nimitettiin Abhasian pääministeriksi huhtikuussa 1997, jota asemaa hän hoiti joulukuuhun 1999.
Bagapš oli energiaministerinä, kun hän nousi pääehdokkaaksi vuoden 2004 presidentinvaaliin. Alkuvuodesta hän oli perustamassa Yhtenäinen-Abhasia-puoluetta (Аҧсны Акзаара). Heinäkuussa se liittoutui Amtsakhara-liikkeen kanssa asettaen hänet opposition yhteiseksi ehdokkaaksi presidentinvaaliin. Vaalikomissio julisti aluksi vaalien voittajaksi Raul Khadzimban, mutta korkein oikeus tuomitsi Bagapšin voittaneen 50,3 % äänistä. Hadjimban edustajat uhkasivat tällöin vallata oikeusrakennuksen ja Bagapšin kannattajat pitää oman virkaanastujaisseremoniansa tästä huolimatta. KGB-taustaista Hadjimbaa pidettiin Venäjän presidentti Vladimir Putinin suosikkina.

Hadjimba ja Bagapš pääsivät viimein sopimukseen vaalien uusimisesta 12. tammikuuta 2005 ja asettuivat ehdolle Bagapš presidenttiehdokkaana ja Hadjimba hänen varapresidenttinään. Bagapš-Hadjimba-vaihtoehto keräsi 91,54 % äänistä.

Elokuussa 2008 käytiin Venäjän–Georgian sota, jolloin Abhasia otti haltuunsa siihen kuuluvan alueen kokonaisuudessaan Georgian joukoilta. Venäjän tunnusti Abhasian itsenäiseksi pian tämän jälkeen.

Bagapš valittiin toiselle kaudelle joulukuun 2009 vaaleissa. Hän sai ensimmäisellä kierroksella 59,4 % äänistä, kun Khadzimba sai 15,4 %.

Bagapš kuoli moskovalaisessa sairaalassa tehtyä syöpäleikkausta seuranneisiin komplikaatioihin toukokuussa 2011. Uusiin vaaleihin saakka Abhasian presidentin tehtäviä hoitaa varapresidentti Aleksandr Ankvab.

## Lähteet

## Aiheesta muualla
Maine Road

**Maine Road** oli jalkapallostadion Manchesterissa, Englannissa. Se valmistui vuonna 1923 ja purettiin 2004. Stadion toimi koko olemassaolonsa ajan Manchester Cityn kotikenttänä.

Maine Road oli valmistuttuaan Englannin toiseksi suurin jalkapallostadion Wembleyn jälkeen. Stadionin ensimmäisessä ottelussa Manchester City voitti 25. elokuuta 1923 Sheffield Unitedin 56&nbsp;993 katsojan edessä maalein 2–1. Stadionin yleisöennätys oli 84&nbsp;569 katsojaa FA Cupin 6. kierroksen ottelussa Manchester City–Stoke 3. maaliskuuta 1934. Se on edelleen suurin yleisömäärä Englannin seurajoukkuekilpailuissa Wembleyn ulkopuolella.

Toisen maailmansodan jälkeen myös Manchester United pelasi kotiottelunsa Maine Roadilla, koska sen kotikenttää Old Traffordia oli pommitettu sodassa. Maine Roadin suurin yleisömäärä liigaotteluissa olikin Unitedin ja Arsenalin ottelusta 17. tammikuuta 1948: 83&nbsp;260 katsojaa. Se on edelleen suurin yleisömäärä Englannin liigan otteluissa.

Maine Roadin kapasiteetti pieneni vuosien saatossa rakennustöiden myötä ollen lopulta 35&nbsp;150. Stadionin viimeisessä ottelussa City hävisi 11. toukokuuta 2003 Southamptonille maalein 0–1. Tämän jälkeen City siirtyi nykyiselle kotikentälleen, City of Manchester Stadiumille.

Englanti pelasi Maine Roadilla kaksi maaottelua: 13. marraskuuta 1946 Englanti hävisi Walesille maalein 0–3. Kaikkien aikojen ensimmäisessä MM-karsintaottelussaan Englanti voitti 16. marraskuuta 1949 Maine Roadilla Pohjois-Irlannin 9–2. Sota-aikana stadionilla pelattiin lisäksi useita muita maaotteluja. Kentällä pelattiin myös rugby league -otteluita, muun muassa lajin mestaruus ratkaistiin Maine Roadilla yksitoista kertaa vuosina 1938–1956.

Maine Roadilla kuvattiin myös elokuvia ja järjestettiin konsertteja. Stadionilla esiintyivät muun muassa The Rolling Stones, Simple Minds, Queen, Fleetwood Mac, Jean Michel Jarre, Bryan Adams, Dire Straits, David Bowie, Pink Floyd, Prince, Guns N' Roses ja Oasis.

## Lähteet
*Maine Road The Stadium Guide 
*Stadionin esittely Manchester Cityn virallisella sivustolla  
*Esittely BBC:n sivulla
AVS

Lyhenteet **AVS** ja **Avs** voivat tarkoittaa ainakin seuraavia:

## Oppilaitokset
* Abbey Vocational School Irlannissa
* Abbotsford Virtual School Brittiläisessä Kolumbiassa, Kanadassa
* Amman Valley School Walesissä

## Muita
* Automaattinen vahvistuksen säätö esim. radio- ja televisiovastaanottimissa
* Colorado Avalanche, puhekielen lyhyt muoto *Avs*, jääkiekkojoukkue.
* Audio Video Standard, lyhenne AVS, audio- ja videodatan pakkauskoodekki.
* 
* 
* Aivan sama (nettislangia)
Greg Carey

**Greg Carey** on australialainen teatterinäyttelijä ja ääninäyttelijä, jonka tunnetaan vuoden 2003 Turtles-animaation Hunnin äänenä.

## Ura
Carey aloitti näyttelemisen kotimaassaan teatterissa 2001. Sittemmin hän muun muassa esitti pääosaa Miles Gloriousina näytelmässä "A Funny Thing Happened on the Way to the Forum". Carey liittyi myöhemmin Charles Sturt Universityn teatraaliseen tuotantoon Bathurstissa, Uudessa Etelä-Walesissa. Muutettuaan Yhdysvaltoihin hän työskenteli ääninäyttelijänä muun muassa 4Kids Entertainmentin tuotannoissa. Carey on dubannut animea, kuten *[[One Piece]],* ja tehnyt alkuperäisäänirooleja animaatioihin sekä videopeleihin.

## Ääniroolit

## Aiheesta muualla
* Greg Carey TVRange.comissa  
* Greg Carey Voice Chasersissa
Jalal ad-Din Muhammad Balkhi-Rumi

**Jalāl ad-Dīn Muhammad Rūmī** ( 1207–1273) oli persialainen runoilija, islamilainen teologi, lainoppinut ja suufimystikko. Hänet tunnetaan ulkomaisissa yhteyksissä usein lyhyesti nimellä ”**Rumi**”. Toinen hänestä usein käytetty nimitys on **Mawlana** tai **Mevlana** (, ”mestarimme”).

Jalal ad-Din Muhammad syntyi Balkhin kaupungissa nykyisessä Afganistanissa. Jalalin isä oli oppinut Baha’addin Valad, joka päätti muuttaa perheensä kanssa Khorasanista länteen, Konyan kaupunkiin nykyisen Turkin alueella. Siellä Jalal asui lähes koko elämänsä, ja kirjoitti runoja modernilla persian kielellä. Niinpä sekä afganistanilaiset, turkkilaiset että iranilaiset pitävät häntä omana kansallisena runoilijanaan.

Konyassa Jalal ad-Din Muhammad tutustui Faridaddin Attarin töihin ja hänestä kasvoi tämän veroinen suufilainen mystikko. Hänet muistetaan rakkauden ja rauhan lähettiläänä ja pyörivien derviššien liikkeen perustajana. Jalal ad-Din Muhammadin elämän käännekohta oli tutustuminen mystikko Shams-i Tabriziin 1244. Tämä sai Jalal ad-Dinin ryhtymään askeetikoksi ja kirjoittamaan runokokoelman *[[Divan-i Shams-i Tabrizi]]* kuvaamaan rakkauttaan Shams-iin ja murhettaan hänen katoamisestaan vuonna 1248.

Rumin mausoleumi Konyassa on nähtävyys ja pyhiinvaelluskohde. Siellä käy vuosittain yli kaksi miljoonaa vierasta.

## Elokuva
Rumista ollaan tekemässä Hollywood-elokuvaa. Projekti aiheutti kohun kesäkuussa 2016, kun käsikirjoittaja David Franzoni sanoi haluavansa Leonardo DiCaprion esittävän Rumia. Vastustajien mielestä valkoinen DiCaprio ei voi esittää persialaista runoilijaa.

## Lähteet

## Kirjallisuutta
* 
* 
* 

## Aiheesta muualla

* World of Tasawwuf . 
* Seppälä, Serafim: Tanssia auringossa joka muistaa tanssijan. Niin & näin 2/2003. (PDF)
* Simonen, Katri: Rumin kauneus . *Kirkko ja kaupunki* 19.11.2012.
* Toikka, Pekka: Rakkauden mystikko johdattaa kulttuurin ymmärrykseen. Kiiltomato.net 19.6.2002.